Številka: 024-20/2019/29

Datum: 23. 11. 2020

**Zapisnik 6. seje Sveta za območja z omejenimi možnostmi za kmetijsko dejavnost, 28. 08. 2020, Kobarid**

Prisotni: Janez Beja (KGZS), Anka Lipušček (GZS), Roman Savšek (ZDRD), Jožica Gričnik (Zveza kmetic Slovenije), Boris Orešek (SKS), Irena Ule (Zveza kmetic Slovenije), Velislav Žvipelj (RRS), Karmen Pažek (UM), Nina Križnik (GZS), dr. Andreja Ferreira (GIS), Sašo Horvat (TNP), Klemen Černuta (kmet), Metod Jagodic (kmet).

MKGP: dr. Jože Podgoršek, dr. Darja Majkovič, Damjan Stanonik, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Informacija pogajanj za kmetijska evropska sredstva in nadaljnje aktivnosti na Strateškem načrtu,

4. Opredelitev (kriteriji) hribovsko gorskih kmetij,

5. S katerimi ukrepi bomo v naslednjem SN in SKP ohranili hribovite kmetije (srednje, male) in zadržali mlade na kmetijah,

6. Pobude, vprašanja

7. Razno.

Ad 1

Prisotnih je bilo 13. članov Sveta. Seja je bila sklepčna.

Ad 2

Zapisnik 5. (terenske) seje je bil potrjen.

Ad 3

Predstavniki MKGP so glede SN podali sledeče informacije:

* Novosti glede pogajanj o razdelitvi EU sredstev – glede na izhodišče smo lahko zadovoljni, saj bi se za I. steber namenilo 900 mio €, za II. steber pa 700 mio €, a uradni razrez ovojnice dobimo septembra ali oktobra,
* Program za obnovo in razvoj – sredstva bodo na razpolago že v letu 2021 – z namenom večje odpornosti. Zato se razmišlja o podpori in razvoju regij, sam program pa je v intenzivni pripravi.
* Podane so bile tudi druge aktualne informacije: da je bila novinarska konferenca s poudarkom na prenizkih odkupnih cenah, da je odprt Zakon o kmetijstvu, kjer se na novo opredelijo definicije, kmet, subjekt, in prvič povezuje kmetijska in gozdna zemljišča, da je izplačilo za drobnico zaradi izpada dohodka pri PKP1 tik pred izvedbo, da se z Ministrstvom za zdravje pogovarjamo o plačilu prispevkov pri dopolnilnih dejavnostih.

SKLEP 1: Svet se je seznanil z informacijami o predvidenih finančnih sredstvih zaradi COVIDa v okviru Programa za razvoj.

SKLEP 2: Zaradi ukrepov po COVIDu se bomo sestali v roku 1 meseca.

SKLEP 3: Seznanili smo se s predlogom sredstev za nov SKP.

Ad 4

Državni sekretar g. Stanonik je predstavil pobudo, da bi SIDG pri javnih razpisih za delo v državnih gozdovih prvenstveno izbrala kmetije v gorskem območju z večjim številom točk za težavnost. V predstavitvi je bilo navedeno število KMG v gorskem območju po dodeljenih točkah rangirano v 5. razredov. Za ustrezno prostorsko pokritost bo potrebna tudi geografska opredelitev, da se pokrije pretežni del Slovenije, saj gorsko območje pokriva 72% površine države. Kot delovno izhodišče se lahko upošteva cca 3700 KMG, ki imajo nad 600 točk, ter da se za njih preverijo še ostali pogoji.

SKLEP 4: Svet za OMD je zelo naklonjen, da se pri nadaljnji obravnavi, v čim večji meri upošteva diferenciacijo oz višino točk KMG v OMD.

SKLEP 5: Preveri se karta točkovanja GERKov po vsej Sloveniji, če je kje večje odstopanje točkovanja glede na realno stanje.

SKLEP 6: Svet je naklonjen uporabi točk pri pobudi SIDG. Do naslednje seje se naredijo nadaljnji izračuni.

 Ad 5

V zvezi z ohranjanjem kmetovanja v gorskem območju, primernimi ukrepi v SN in zadržanjem mladih na kmetijah, se je opravila obširna razprava. Kmetovanje je kompleksna panoga, ki vključuje zelo različne vidike kot so »denar, subvencije, zveri, ograje, davščine, malo predelavo,…«.

DS Podgoršek je poudaril, da sklepe posvetovalnih teles jemljemo zelo resno in izpostavil čim bolj ciljno porabo sredstev v prihodnjem SN, ker se je ugotovilo, da imamo premalo mladih, premalo izobraženih, premalo organiziranih, tehnološko zaostajamo, da imamo še zgodovinsko plačilo v plačilnih pravicah,….

V predlogih članov Sveta se je izpostavilo še: da se višina sredstev za PONO iz I. stebra in OMD iz II. stebra upošteva kot celota pri pripravi SN (DS Podgoršek obljubil, da bomo to upoštevali), da se ohranja mlade in male KMG tudi v bodoče, da se za mlade upošteva tudi gozdne površine, da je nujno potrebna povezanost pri prodaji izdelkov (zadruge), da breme prenosa KMG ostaja na plečih mladih, če starši še niso izpolnili pogojev za pokojnino, da je LC izdelka v gorskem območju mnogo višja in subvencije močno pomagajo, da bi morali vstopiti v razmišljanje mladih in iskati pozitivno diskriminacijo mladih.

SKLEP 7: Svet za OMD predlaga, da se pri nadaljnjih razpravah, nenehno opozarja na mlade prevzemnike na težkih obdelovalnih pogojih za kmetovanje, da ne bi izpadli iz sistema pomoči.

Ad 6. Pod točko pobude smo člani prejeli predlog GZS – Zbornice kmetijskih in živilskih podjetij za financiranje kmetijskih gospodarstev v novi finančni perspektivi, kar se je vzelo na znanje a se prestavi na naslednjo sejo.

Po seji je sledil ogled na terenu in sicer podkrnske planine Kuhinja, kjer smo se na kraju samem seznanili s specifičnim delom na planini, težavami in priložnostmi.

Pripravil:

Silvester Kranjec